  Туспуктэм: Григорий Фомин Наталия Сильвестрова Ижкарын омыр десант войскоослэн нуналзы азьын «Огъя Россия» партилэн мелыко юрттэтъя штабаз автоматэз сэрттон-бичанъя мастер-класс но юнлыкъя урок ортчиз. Со сярысь элькун тӧролэн но кивалтэтлэн пресс-службазы ивортӥз. «Туннэ кунмы азьын патриотизм мылкыдэз пыӵатонъя ужпумъёс сыло. Ми али ик вордскем шаерэз вуоно утисьёсты будэтӥськомы » Елена Дербилова, Удмуртысь Кун Кенешлэн ужъя, мерлыко политикая но ветеранъёсын ужанъя ялан ужась ӧриезлэн тӧроез Юнлыкъя урокез Удмуртиысь десантникъёслэн огазеяськонзылэн ёзчиез Михаил Васильев ортчытӥз. Пумиськонын со нылпиослы омыр десант войскоос сярысь, армиысь учыръёсты вераз. Озьы ик яратоно кырӟанъёссэ гитараен быдэстӥз. Бӧрысь Михаил Васильев пиналъёслы возьматӥз, кызьы автоматэз сэрттыны но бичаны. « Пиналъёс туж тунсыкъяськизы. Умой кылзӥськисьёс. Автоматъёсын соослэн ваньмыз пӧрмиз, сэртто но бичало – ӟечокъёс. Сыӵе урокъёсты ми ӵем ортчытъяськомы, школаосы потаськомы. Мон понна туж дуно, кылсярысь, интернатэ ветэмъёсмы. Ми воштӥсьёсмес будэтӥськомы ук. Соос кызьы но мар мед валалозы, вордскем музъемзэс мед яратозы » Михаил Васильев, Удмуртиысь десантникъёслэн огазеяськонзылэн ёзчиез Тегъёс: нылпиос Мерлык Ижкар Удмуртия  